CELEX: 62021TN0702
Language: sk
Date: 2021-10-30 00:00:00
Title: Vec T-702/21: Žaloba podaná 30. októbra 2021 – Ekobulkos/Komisia

17.1.2022   
            
            
               SK
            
            
               Úradný vestník Európskej únie
            
            
               C 24/45
            
         
      Žaloba podaná 30. októbra 2021 – Ekobulkos/Komisia
      (Vec T-702/21)
      (2022/C 24/59)
      Jazyk konania: bulharčina
      
         Účastníci konania
      
      
         Žalobkyňa: Ekobulkos EOOD (Todoričene, Bulharsko) (v zastúpení: M. Dimitrov, advokát)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  určil, že Európska komisia protiprávne opomenula konať vo veci sťažnosti SA.56620 (2020/FC), podanej spoločnosťou „Ekobulkos“ EOOD,
               
            
                  —
               
               
                  uložil Komisii povinnosť nahradiť trovy konania, ktoré vynaložila Ekobulkos EOOD,
               
            
                  —
               
               
                  subsidiárne pre prípad, že Komisia o sťažnosti rozhodne po podaní tejto žaloby, uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza päť žalobných dôvodov.
      
                  1.
               
               
                  Prvý žalobný dôvod je založený na skutočnosti, že Komisia si nesplnila povinnosti, ktoré jej vyplývajú z článkov 107 a 108 ZFEÚ na účely preskúmania pomoci poskytnutej členskými štátmi.
               
            
                  2.
               
               
                  Druhý žalobný dôvod je založený na skutočnosti, že Komisia bez zbytočného odkladu podľa článku 12 ods. 1 druhého pododseku nariadenia Rady (EÚ) 2015/1589 (1) nepreskúmala sťažnosť SA.56620 (2020/FC), podanú 21. februára 2020 spoločnosťou „Ekobulkos“ EOOD, ktorá sa týkala možnej protiprávnej pomoci.
               
            
                  3.
               
               
                  Tretí žalobný dôvod je založený na skutočnosti, že Komisia neprijala nevyhnutné rozhodnutie podľa článku 15 ods. 1 nariadenia Rady (EÚ) 2015/1589, ktorým
                  
                              —
                           
                           
                              treba konštatovať, že opatrenie, ktoré jej bolo oznámené, nie je pomocou, alebo
                           
                        
                              —
                           
                           
                              treba konštatovať, že opatrenie je zlučiteľné s vnútorným trhom, alebo
                           
                        
                              —
                           
                           
                              treba začať konanie podľa článku 108 ods. 2 ZFEÚ (rozhodnutie o začatí konania vo veci formálneho zisťovania).
                           
                        
            
                  4.
               
               
                  Štvrtý žalobný dôvod je založený na skutočnosti, že Komisia sťažovateľke nezaslala podľa článku [24] ods. 2 tretieho pododseku nariadenia Rady (EÚ) kópiu svojho rozhodnutia.
               
            
                  5.
               
               
                  Piaty žalobný dôvod je založený na skutočnosti, že Komisia opomenula konať, hoci bola 22. júna 2021 podľa článku 265 ZFEÚ vopred vyzvaná, aby konala.
               
            
         (1)  Nariadenie Rady (EÚ) 2015/1589 z 13. júla 2015 stanovujúce podrobné pravidlá na uplatňovanie článku 108 Zmluvy o fungovaní Európskej únie (Ú. v. EÚ L 248, 2015, s. 9).